[γυναικεία φωνή] Είμαι εσωστρεφής και μ' αρέσει.
Και δεν είμαι η μόνη.
Εσωστρεφείς άνθρωποι υπάρχουν παντού
και ο ήσυχος τρόπος που προσεγγίζουμε τη ζωή,
η ανάγκη μας για χρόνο με τον εαυτό μας δεν είναι ελάττωμα.
Είναι δώρο.
Αλλά, ως εσωστρεφής, δεν είναι πάντα απλό να καταλάβεις πόσο υπέροχος είσαι.
Ο κόσμος μοιάζει μέρος που επιβραβεύει τους εξωστρεφείς.
Όπου οι φωνές εκλαμβάνονται λανθασμένα ως αυτοπεποίθηση και ευτυχία.
Όπου όλοι έχουν κάτι να πουν, αλλά κανείς δεν ακούει.
Ένας κόσμος με πολλά γραφεία σε έναν χώρο, με πάρτι και ισχυρές προσωπικότητες.
Αυτοί που μιλούν σιγανά, νιώθουν πως είναι στο περιθώριο.
Όταν ήμουν παιδί, έμενα στο παρασκήνιο.
Πολλοί πίστευαν ότι δεν είχα κάτι να πω ή ότι δεν συμπαθούσα τους άλλους,
αλλά αυτό δεν ήταν αλήθεια.
Οι άνθρωποι θεωρούν τους εσωστρεφείς ντροπαλούς και αντικοινωνικούς,
αλλά είναι μια λανθασμένη αντίληψη.
Και στους εσωστρεφείς μπορεί ν' αρέσουν οι κοινωνικές συναναστροφές.
Όταν όμως τα πάρτι δίνουν ενέργεια στους εξωστρεφείς,
οι εσωστρεφείς, μετά από λίγο, χρειάζονται χρόνο μόνοι για να συνέλθουν.
Υπάρχει μια επιστημονική θεωρία γι' αυτό.
Υπάρχουν δύο σημαντικές χημικές ουσίες στον εγκέφαλο όλων μας,
η ντοπαμίνη και η ακετυλοχολίνη.
H ντοπαμίνη δίνει ενέργεια όταν ρισκάρουμε ή γνωρίζουμε νέους ανθρώπους
και κάνει τους εξωστρεφείς να νιώθουν υπέροχα.
Αλλά οι εσωστρεφείς είναι πιο ευαίσθητοι στη ντοπαμίνη
και γρήγορα τους προκαλεί υπερδιέγερση.
Γι' αυτό προτιμάμε το πιο ήπιο συναίσθημα
που μας δίνει ο εγκέφαλος όταν εκκρίνει ακετυλοχολίνη.
Αυτό συμβαίνει όταν συγκεντρωνόμαστε ή διαβάζουμε.
Σ' εμάς τους εσωστρεφείς δίνει ένα αίσθημα χαλάρωσης, εγρήγορσης και ικανοποίησης,
αλλά στους εξωστρεφείς δεν προκαλεί σχεδόν καμία αλλαγή.
Φυσικά, όπως όλα τα πράγματα, κάτι τέτοιο είναι αναλογικό.
Ίσως να κλίνεις στη μία ή την άλλη μεριά ή να είσαι λίγο κι απ' τα δύο
κάτι που είναι γνωστό ως "αμφιστρεφής".
Τώρα καταλαβαίνω τον εαυτό μου καλύτερα.
Νιώθω βαθιά ευγνωμοσύνη γι' αυτό που είμαι.
Αντί να κάνω ασήμαντη κουβεντούλα,
ακούω υπομονετικά και λέω μόνο σημαντικά πράγματα.
Έχω λίγους φίλους, αλλά η σχέση μας είναι ισχυρή.
Λατρεύω να περνάω χρόνο μόνη μου.
Τότε είναι που το χάος μιας μεγάλης μέρας μπορεί επιτέλους να καταλαγιάσει.
Μπορώ να σκεφτώ και ν' ακούσω τις σκέψεις μου
και τελικά να επανασυνδεθώ με τον εαυτό μου.
Μόνο μετά απ' αυτό μπορώ να μοιραστώ πράγματα με τον κόσμο πάλι.
Έχω μάθει τρόπους να βρίσκω ανακούφιση μέσα στον θορυβώδη κόσμο μας.
Απ' το να χρησιμοποιώ τη μουσική για να φτιάξω έναν χώρο ηρεμίας,
ως το να δραπετεύω σ' ένα ήσυχο πάρκο την ώρα του μεσημεριανού.
Λατρεύω την ένταση και τη χαοτική ομορφιά του κόσμου,
αλλά στους ήσυχους χώρους νιώθω πραγματικά σαν στο σπίτι μου.
Αν η κοινωνία εκτιμούσε περισσότερο τους εσωστρεφείς,
θα άλλαζε κατά πολύ το μέλλον όλων μας.
Οι μοναδικές ιδιότητες των εσωστρεφών αποτελούν μια πραγματικά ήρεμη δύναμη.
Όπως είπε και ο Γκάντι, "Με ήρεμο τρόπο, μπορείς να ταρακουνήσεις τον κόσμο."
[ανδρική φωνή] Σας ευχαριστούμε.
Μην ξεχάσετε να εγγραφείτε και κάντε κλικ πάνω στο κουδούνι
για να λαμβάνετε ειδοποιήσεις για νέα βίντεο. Τα λέμε σύντομα!